Το ***Περιπέτεια στην Αφρική*** είναι Αμερικανική δραματική κομεντί περιπέτειας κινουμένων σχεδίων παραγωγής 2002 βασισμένη στην σειρά κινουμένων σχεδίων *Οικογένεια Θόρνμπερι*. Σε σκηνοθεσία Κάθι Μαλκασίαν και Τζεφ Μακγκράθ, η ταινία διαδραματίζει την αποστολή της Ελίζας Θόρνμπερι να σώσει ένα νεογέννητο τσιτάχ ονόματι Τάλι από αδίστακτους λαθροκυνηγούς. Παράχθηκε από την Nickelodeon Movies και την Klasky Csupo και διανεμήθηκε από την Paramount Pictures. Η ταινία κυκλοφόρησε στις 20 Δεκεμβρίου 2002 με κυρίως θετικές κριτικές και έχει αποφέρει πάνω από $60 εκατομμύρια παγκοσμίως. Η ταινία βγήκε επίσης υποψήφια για Όσκαρ Καλύτερου Πρωτότυπου Τραγουδιού στα Βραβεία Αμερικανικής Ακαδημίας Κινηματογράφου 2002, καθιστώντας την τη μοναδική ταινία βασισμένη σε Nicktoons με τέτοια υποψηφιότητα μέχρι νεωτέρας. Πρόκειται επίσης για την δεύτερη ταινία βασισμένη σε σειρά των Klasky Csupo.

Πλοκή
-----

Η 11χρονη Ελίζα Θόρνμπερι παίζει με μια οικογένεια τσιτάχ στην Κένυα της Ανατολικής Αφρικής αφού αφεθεί υπεύθυνη για να προσέχει τα νεογέννητα από τη μητέρα τους, την Ακέλα. Όταν η Ελίζα απομακρύνεται μακριά από το σπίτι των τσιτάχ, ένα από τα νεογέννητα, η Τάλι, απαγάγεται από λαθροκυνηγούς. Η Ελίζα είναι αποφασισμένη να σώσει το νεογέννητο, γεγονός που προτρέπει τη γιαγιά της Κορδελία να την φέρει σε ένα οικοτροφείο στο Λονδίνο για την ασφάλειά της. Κατά την άφιξή της, η Ελίζα ανακαλύπτει ότι ο κατοικίδιος χιμπαντζής της, ο Δαρβίνος, παρέμεινε στη βαλίτσα της. Προσπαθεί να ενταχθεί, αλλά βάζει τόσο τον ίδιο όσο και την Ελίζα σε μπελάδες.

Μετά από ένα όνειρο στο οποίο ο Σαμάνος Νιάμπο της λέει να σώσει την Τάλι, η Ελίζα και ο Δαρβίνος επιστρέφουν στην Αφρική. Παίρνοντας ένα τρένο από το Ναϊρόμπι, συναντούν έναν τραυματισμένο αρσενικό ρινόκερο που πυροβολήθηκε στον ποταμό από τους ίδιους λαθροκυνηγούς που απήγαγαν την Τάλι. Σώζουν το ρινόκερο με τη βοήθεια των κτηνιάτρων Μπρι και Σλόαν Μπλάκμπερν. Εν τω μεταξύ, η μεγαλύτερη αδερφή της Ελίζα, η Ντέμπι, μένει μόνη της με τον άγριο υιοθετημένο μικρότερο αδελφό της Ντόνι στο τροχόσπιτό τους, το Comvee, ενώ οι γονείς τους, Νάιτζελ και Μαριάννα, πηγαίνουν να κινηματογραφήσουν μια ηλιακή έκλειψη στην Tempo Valley. Η Ελίζα επιστρέφει στο Comvee για προμήθειες. Μετά από μια μικρή αντιπαράθεση, η Ντέμπι ακολουθεί εκείνη, τον Δαρβίνο και τον Ντόνι. Η Κορδελία και ο σύζυγός της, ο συνταγματάρχης Ράντκλιφ, συναντώνται με τους Νάιτζελ και Μαριάννα για να τους ενημερώσουν για τη διαφυγή της Ελίζας και επίσης αρχίζουν να ψάχνουν για την Ελίζα.

Ο Δαρβίνος, η Ελίζα και ο Ντόνι συναντούν έναν γορίλα που τους λέει ότι έχει δει ανθρώπους να φτιάχνουν έναν φράκτη στην κοιλάδα του Tempo. Στη συνέχεια, ξανασυναντούν στους Μπλάκμπερν. Η Ελίζα καταλήγει στο συμπέρασμα ότι οι λαθροθήρες στοχεύουν στο κοπάδι των ελεφάντων που ταξιδεύει μέσα από την κοιλάδα. Αργότερα, το τρίο βρίσκει την Τάλι στο τροχόσπιτο των Μπλάκμπερν, εκθέτοντας την αληθινή τους φύση ως λαθροκυνηγοί. Οι Μπλάκμπερν τους αιχμαλωτίζουν και αποκαλύπτουν ότι ο φράχτης ηλεκτροδοτείται. Εν τω μεταξύ, η Ντέμπι συναντά ένα τοπικό αγόρι των Μπουτί με το όνομα Μπόλο, το οποίο αποστέλλεται από τους πρεσβύτερους του χωριού για να την βοηθήσει. Οι δυο φτάνουν στο τροχόσπιτο των Μπλάκμπερν, αλλά ο Σλόαν κρατά την Ντέμπι όμηρη αφού αποκαλύπτει ότι είναι η αδερφή της Ελίζα. Όταν η Σλόα απειλεί να σκοτώσει την Ντέμπι αν η Ελίζα δεν του πει πώς ανακάλυψε το σχέδιό τους, η Ελίζα παραδέχεται ότι ήταν εξαιτίας της ικανότητάς της να μιλάει με ζώα. Μια καταιγίδα έρχεται και αφαιρεί τις δυνάμεις της Ελίζα ενώ οι Μπλάκμπερν διαφεύγουν.

Φτάνουν στο Tempo Valley εγκαίρως για να δουν το κοπάδι των ελέφαντες να κατευθύνεται προς το ηλεκτρικό φράχτη. Όταν η Ελίζα αρχίζει να αμφιβάλλει για τον εαυτό της, η Ντέμπι της θυμίζει ότι είχε βοηθήσει ζώα πολύ πριν αποκτήσει τις δυνάμεις της, αποκαθιστώντας την αυτοπεποίθηση της. Οι Μπλάκμπερν, που οδηγούν ένα ελικόπτερο, διατάζουν τους άντρες τους να εκτοξεύουν εκρηκτικά, φοβίζοντας τους ελέφαντες και κάνοντάς τους να κατευθυνθούν προς το φράχτη. Η Ελίζα πυροδοτεί πρόωρα το ηλεκτρικό ρεύμα του φράχτη, αναγκάζοντας την αγέλη να σταματήσει προσωρινά, και στη συνέχεια πείθει τον ηγέτη ελέφαντα να γυρίσει πίσω. Ανησυχώντας από αυτό, ο Σλόαν ρίχνει την Ελίζα σε ποτάμι. Στη συνέχεια προσπαθεί να πυροβολήσει τους ελέφαντες, αλλά τραβάνε το ελικόπτερο των Μπλάκμπερν από τη σκάλα του και το καταστρέφουν, προκαλώντας τον και την Μπρι να πέσουν. Επιβιώνουν την πτώση, αλλά συλλαμβάνονται από φύλακες αμέσως μετά την λήξη της έκλειψης. Καθώς πέφτει η Ελίζα, σώζεται από τον Σαμάνο Νιάμπο, ο οποίος της λέει ότι έσωσε τους ελέφαντες χρησιμοποιώντας την καρδιά της αντί των δυνάμεών της. Ως ανταμοιβή, της δίνει πίσω τις δυνάμεις της.

Η Ελίζα επανενώνεται με την οικογένειά της, η οποία αποφασίζει να μην την στείλει πίσω στο οικοτροφείο, ενώ ο Μποκο επιστρέφει στο χωριό του, κρατώντας το ρολόι της Ντέμπι ως αναμνηστικό. Οι Θόρνμπερι επιστρέφουν στη Σαβάνη, όπου η Ελίζει επανενώνει την Τάλι με την οικογένειά της. Η Ντέμπι είναι εξοργισμένη όταν η Ελίζα της λέει ότι θα μετατραπεί σε μπαμπουίνο αν αποκαλύψει το μυστικό της και κατά συνέπεια φοβίζει μια ομάδα μπαμπουίνων που βιντεοσκοπούν οι Νάιτζελ και Μαριάννα. Ένας από αυτούς ενεργοποιεί το ραδιόφωνο, το οποίο παίζει μουσική με την οποία χορεύουν οι Θόρνμπερι και οι μπαμπουίνοι.

Διανομή ρόλων
-------------

* Λέισι Τσάμπερτ (στη μεταγλώττιση η Φλώρα Φλεβά) ως Ελίζαμπεθ «Ελίζα» Θόρνμπερι, μια περιπετειώδη 11χρονη κοπέλα που διαθέτει τη δύναμη να επικοινωνεί με τα ζώα.
* Τιμ Κέρι (στη μεταγλώττιση ο Άλκης Ζερβός) ως Νάιτζελ Θόρνμπερι, ο πατέρας της Ελίζας που παρουσιάζει μια τηλεοπτική εκπομπή για την άγρια φύση.
	+ Ο Κέρι δανείζει επίσης την φωνή του στον συνταγματάρχη Ράντκλιφ Θόρνμπερι, τον πατέρα του Νάιτζελ και του παππού της Ελίζας.
* Τζούντι Καρλάιλ (στη μεταγλώττιση η Εβίτα Παπασπύρου) ως Μαριάννα Θόρνμπερι, η Αμερικανίδα σύζυγος του Νάιτζελ και διευθύνουσα/χειρίστρια φωτογραφικής μηχανής της σειρά, καθώς και η μητέρα της Ελίζας.
* Ντανιέλ Χάρις (στη μεταγλώττιση η Κατερίνα Μανουσοπούλου) ως Ντεμπόρα «Ντέμπι» Θόρνμπερι, η 16χρονη αδερφή της Ελίζας.
* Flea ως Ντόναλντ Μάικλ «Ντόνι» Θόρνμπερι, ο άγριος υιοθετημένος 5χρονος αδερφός των Ντέμπι και Ελίζα.
* Τομ Κέιν (στη μεταγλώττιση ο Άλκης Ζερβός) ως Δαρβίνος Θόρνμπερι, ένας χιμπατζής και ο καλύτερος φίλος της Ελίζας.
* Λιν Ρεντγκρέιβ (στη μεταγλώττιση η Μαρία Ζήση) ως Κορδαλία Γιασμίν Μακγκόλντ Θόρνμπερι, η φαντασμένη μητέρα του Νέιτζελ και η γιαγιά της Ελίζας.
* Ρούπερτ Έβερετ (στη μεταγλώττιση ο Βλάσης Ζώτης) ως Σλόαν Μπλάκμπερν, λαθροκυνηγός και σύζυγος της Μπρι.
* Μαρίζα Τομέι (στη μεταγλώττιση η Στέλλα Νικολοθανάση) ως Μπρι Μπλάκμπερν, λαθροκυνηγός και γυναίκα του Σλόαν.
* Μπροκ Πίτερς (στη μεταγλώττιση ο Βλάσης Ζώτης) ως Τζομο.
* Άλφρι Γούνταρντ (στη μεταγλώττιση η Μαρία Ζήση) ως Ακέλα, τσιτάχ και η μητέρα της Τάλι.
* Κίμπερλι Μπρουκς ως Τάλι, ένα από τα νεογέννητα της Ακέλα.
* Κρι Σάμερ (στη μεταγλώττιση η Εβίτα Παπασπύρου) ως Φαίδρα, ο ελέφαντας που καβαλάει η Ελίζα στην αρχή της ταινίας.
* Μπρέντα Μπλέθιν (στη μεταγλώττιση η Στέλλα Νικολοθανάση) ως Κυρία Άλις Τζουν Φέαργκουντ, η καθηγήτρια στο οικοτροφείο της Κυρία Μπετρίς.
* Όμπα Μπαμπατούντ ως Μπόκο, ένα ντόπιο παιδί Μπούτι που συναντά αργότερα η Ντέμπι.
* Κέβιν Μάικλ Ρίτσαρντσον ως Σαμάνος Νιάμπο, ένα μυστικιστής που δίνει στην Ελίζα τις δυνάμεις της.
* Μελίσα Γκρίνσπαν (στη μεταγλώττιση η Στέλλα Νικολοθανάση) ως Σάρα Ουέλινγκτον, η φαντασμένη συγκάτοικος της Ελίζας στης κυρίας Μπετρίς.
* Τάρα Στρονγκ, Χίντελ Βαλχ και Μέι Ουίτμαν ως οι μαθήτριες.
* Ρότζερ Τζάκσον (στη μεταγλώττιση ο Νίκος Κυριακίδης) ως Ρέτζι, ένας σκίουρος.
* Τζον Κασίρ και Τσαρλς Σόνεσι ως οι σκίουροι.
* Τζεφ Κούπγουντ (στη μεταγλώττιση ο Νίκος Κυριακίδης) ως δασοφύλακας Τιμ.
* Μπίλι Μπράουν ως οι ρινόκεροι.
* Κιθ Σαραμπάκα ως ένας λαθροκυνηγός.
* Ερλ Μπόεν (στη μεταγλώττιση ο Νίκος Κυριακίδης) ως ο γορίλας.
* Τζιμ Κάμινγκς, Μπομπ Μπέργκεν και Έντι Κόρμπιτς ως τα τσιράκια των Σλόαν και Μπρι Μπλάκμπερν.

Υποδοχή
-------

### Box office

Κυκλοφόρησε στο box office στις Ηνωμένες Πολιτείες στις 20 Δεκεμβρίου 2002, και κατέληξε 6η για το σαββατοκύριακο, με μονάζα $6 εκατομμύρια για 3,012 κινηματογράφους, με μέσο όρο $1,997 ανά αίθουσα. Η ταινία κατέληξε με το μικρό ποσό των $40 εκατομμυρίων εγχώρια, εν μέρει επειδή η ταινία κυκλοφόρησε την ίδια μέρα με το *Ο Άρχοντας των Δαχτυλιδιών: Οι Δύο Πύργοι*.

Είναι μία από τις μονάχα δεκατέσσερις ταινίες που κυκλοφόρησαν σε πάνω από 3,000 κινηματογράφους, και συνέχισαν να αυξάνουν τις επιδόσεις τους στο box office την δεύτερη βδομάδα, με αύξηση 22.5& από $6 εκατομμύρια σε $7.4 εκατομμύρια.

Κυκλοφορία
----------

Η ταινία προβλήθηκε για πρώτη φορά στην ελληνική τηλεόραση από τον ANT1 στις 23 Απριλίου 2011.

Παραπομπές
----------

1. 1 2 3 4 5  «Detail view of Movies Page». *Afi.com* (στα Αγγλικά). Ανακτήθηκε στις 20 Αυγούστου 2016.
2. 1 2  «The Wild Thornberrys». *Box Office Mojo* (στα Αγγλικά). Ανακτήθηκε στις 6 Ιουνίου 2016.
3. ↑  Μαλόρι, Μάικλ (2002-12-16). «Thornberrys movie plan: Pretend series never existed» (στα αγγλικά). *The Los Angeles Times*.. Ανακτήθηκε στις 2010-11-10.
4. ↑  «Two Towers rules US box office». *The Age* (Melbourne). 2002-12-23.. Ανακτήθηκε στις 2010-10-30.
5. ↑  «Smallest Second Weekend Drops». *boxofficemojo.com* (στα Αγγλικά). Box Office Mojo. Ανακτήθηκε στις 27 Μαρτίου 2014.
6. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Περιπέτεια στην Αφρική** |

* *Περιπέτεια στην Αφρική*   στην IMDb
* *Περιπέτεια στην Αφρική* στο Rotten Tomatoes

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 174725657
* LCCN: n2003046993

 |

 |